Publication: Magyar Közlöny
Issue: MK-2005-167 (Year: 2005, Number: 167)
Era: 2004-2010
Section: 5. számú melléklet a 2005. évi CLIII. törvényhez
Paragraph Index: 1134

4. Határátkelõhelyek fenntartásának támogatása Elõirányzat: 85,0 millió forint Támogatásra jogosult minden közúti határátkelõhelyet fenntartó települési önkormányzat. Az önkormányzatok részére a támogatás összege a - Határõrség Országos Parancsnoksága által 2006. február 15-éig szolgáltatott – 2005. évi közúti ki- és belépési (személyi- és jármûforgalmi) adatok arányában kerül megállapításra, azonban a támogatás összege önkormányzatonként nem lehet kevesebb 20 ezer forintnál. A támogatás elsõsorban a határátkelõhely tisztántartása, megközelíthetõsége érdekében felmerülõ mûködési célú kiadásokra fordítható a személyi jellegû kiadások kivételével. A támogatás folyósításáról a Belügyminisztérium 2006. március 25-éig egy összegben intézkedik.

Source: https://magyarkozlony.hu/hivatalos-lapok/f3eb3f9cc88bb29a26c68069767b0a142637e9c8/dokumentumok/8109ddd716a375787540e8646ff7528ceb13ca0b/letoltes